《座右铭》
唐代·宗密

寅起可办事，省语终寡尤。身安勤戒定，事简疏交游。

他非不足辨，己过当自修。百岁既有限，世事何时休。

落发堕僧数，应须侔上流。胡为逐世变，志虑尚嚣浮。

四恩重山岳，锱铢未能酬。蚩蚩居大厦，汲汲将焉求。

死生在呼吸，起灭若浮沤。无令方服下，番作阿鼻由。

作者简介：（780—841）唐僧。果州西充人，俗姓何。曾第进士。于遂州遇道圆禅师，即从其出家受教。又从拯律师受具足戒。文宗大和九年召问佛法大义，赐紫衣为大德。武宗会昌初坐灭于兴福寺塔院。宣宗追谥定慧禅师。有《华严经行愿品别行疏钞》、《注华严法界观门》、《圆觉经大疏》等。